Πλακωτή Θεσπρωτίας

Η Πλακωτή είναι χωριό του Δήμου Σουλίου στην Περιφερειακή Ενότητα Θεσπρωτίας, με πληθυσμό 80 κατοίκων (απογραφή 2021) και είναι κτισμένο σε υψόμετρο 407 μέτρων. Συναντάται στην παλαιά εθνική οδό Ηγουμενίτσας-Ιωαννίνων.

Εντός του οικισμού υπάρχουν μικρές πλατείες που συνδέονται με σοκάκια καθώς και πολλά παραδοσιακά εκκλησάκια (ξωκλήσια). Η Πλακωτή ήταν κυρίως κτηνοτροφικό και γεωργικό χωριό ενώ τα κύρια επαγγέλματα των κατοίκων ήταν αυτά του αγωγιάτη και έμπορου ελαιολάδου.

Η Αίγυπτος, ο Καναδάς  η Αυστραλία κι Γερμάνια ήταν οι πρώτοι σταθμοί μετανάστευσης των κατοίκων. Κτισμένη σε απότομη πλαγιά, η γεωμορφολογία της Πλακωτής θυμίζει αντεστραμμένο μετέωρο. Κάθε καλοκαίρι, πραγματοποιούνται τρία μεγάλα πανηγύρια, αυτό της Αγίας Τριάδας  της Μεταμορφώσεως του Σωτήρος (6 Αυγούστου) στο ομώνυμο μοναστήρι αλλά και της κοιμήσεως της Θεοτόκου (14 Αυγούστου). 

Το κορυφαίο αξιοθέατο της περιοχής είναι η δεσποτική Ιερά Μονή Μεταμορφώσεως του Σωτήρος κτισμένη τον 13ο αιώνα. Το χωριό αποτελεί εύκολη πρόσβαση και για άλλα αξιοθέατα όπως η γειτονική βυζαντινή Ουζντίνα, τα Σπυροπηγάδια κ.α.

 Παραπομπές 

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Σουλίου